เรื่องร้องเรียน: การทิ้งขยะในพื้นที่ริมถนนคู่ขนานมอเตอร์เวย์ จนกลายเป็นจุดทิ้งขยะก่อสร้าง แจ้งครั้งที่ 3 แล้ว แต่ก็ยังมีการปล่อยละเลย ให้ทิ้งตลอด ทางเขตควรติดป้ายห้ามทิ้ง หาทางป้องกันระยะยาว เพราะทิ้งกันหน้าป้ายบอกทาง เสียภาพลักษณ์ของเขตประเวศ
การดำเนินการของเจ้าหน้าที่: ฝ่ายเทศกิจ ได้สั่งการงานตรวจและบังคับการ จัดเจ้าหน้าที่เทศกิจชุดสายตรวจ 251 ออกตรวจสอบเหตุร้องเรียนกรณีดังกล่าว ซึ่งจากการตรวจสอบได้ประสานเจ้าหน้าที่ฝ่ายรักษาความสะอาดฯ ทำการแก้ไขให้เรียบร้อย ส่วนพื้นที่บริเวณจุดเสี่ยงทิ้งขยะเป็นของกรมทางหลวง และมีป้ายประกาศของกรมทางหลวง ติดตั้งบริเวณใกล้เคียงให้ทราบความผิดตาม พ.ร.บ.ทางหลวง พ.ศ. 2535 ห้ามมิให้ผู้ใดทิ้งขยะมูลฝอยหรือสิ่งอื่น ๆ ในเขตทางหลวง มาตรา 71 ผู้ใดฝ่าฝืนต้องระวางโทษจำคุกไม่เกิน 3 ปี ปรับไม่เกินหกหมื่นบาท หรือทั้งจำทั้งปรับ ผู้ใดพบการกระทำความผิดแจ้ง 1193 หรือ 1586 กด 7 “เจอจับ ปรับทันที”
ความเห็นของผู้แจ้ง: ขอบคุณเจ้าหน้าที่ทุกท่านที่แก้ไขได้อย่างรวดเร็ว
พื้นที่: แขวงประเวศ เขตประเวศ กรุงเทพมหานคร